Vennesla gamle kirke

Vennesla gamle kirke er en langkirke i Vennesla kommune, Agder fylke. Etter en langtrukken byggeprosess ble kirken ferdig i oktober 1829, men den ble først innviet 22. august 1830. Vennesla gamle kirke ble erstattet av nye Vennesla kirke i 2022, som også overtok det opprinnelige kirkenavnet. Skipet og koret (i samme bygningskropp) er av stein, mens vesttårnet med sidebygg samt sakristitilbygget i øst er av tre. Tårnet ble gjort høyere i 1886, og interiøret ble restaurert i 1925. Kirken avløste ei trekirke, trolig oppført i lafteverk, ifølge Riksantikvaren fra cirka 1640. Det har trolig også stått ei kirke der før den tid, for «Wendislaa kiercke» nevnes i 1620 og man tror den må ha vært gammel (trolig stavkirke), siden ei ny ble reist et par tiår senere. Vennesla gamle kirke var prostikirke i Otredal prosti. Det er kirkegård inntil kirken og på den andre siden av fylkesvei 405. Referanser Litteratur Sagedal, Arnfinn (1980). Sølvtråden. Festskrift ved Vennesla kirkes 150-årsjubileum. Vennesla menighetsråd. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 465. ISBN 82-7527-022-7. Eksterne lenker (no) «Vennesla gamle kirke». Kirkesøk. Den norske kirke. (no) «Vennesla gamle kirke». Kulturminnesøk. Riksantikvaren – Direktoratet for kulturminneforvaltning. Vennesla kommune (de) Kirker i Norge Arkivert 29. september 2007 hos Wayback Machine. (Kirchen in Norwegen)